Steve Swart, LP van die ACDP, het daarop gewys dit is al jare sedert die regering die Wetsontwerp op die Beskerming van Staatsinligting hersien het nadat Zuma dit teruggestuur het na die wetgewer en hulle wag steeds vir sy handtekening.
Swart het gesê die staandekomitee oor finansies het afdeling 45 van die Fica-wetsontwerp hersien nadat Zuma sy kommer oor dié gedeelte uitgespreek het. Daar was druk om die wetsontwerp te finaliseer voordat die finansiële aksie- taakmag vergader.
Zuma het sy kommer uitgespreek oor die wyse waarop die wet voorsiening maak vir deursoekings sonder lasbriewe. Hy het gesê dit strook nie met die Grondwet nie. Hy het egter nie ŉ regsopinie aangeheg toe hy die wet terugstuur vir hersiening nie.
Zuma kom te staan voor twee keuses. Hy kan óf die wet teken (die weergawe wat Dinsdag in die Nasionale Vergadering goedgekeur is) óf hy kan die kwessie na die grondwethof toe neem.
Moet nooit die fout maak om te dink nambawan is dom nie. Hy is ‘n opperste skelm, en daarvoor het jy breins nodig. Waar hy weet hy tekortkom, het hy sy eie raadgewers.